text: Haderslev: Stafet for Livet - vær med til at slå verdensrekord
  10 september 2016 kl. 05.17
  I Haderslev satser de på igen i år, at nå sidste års rekord som verdens største Stafet for Livet med 7651 deltagere. Og du kan være med til at slå rekord.
  I september 2015 blev Stafet for Livet i Haderslev med 7651 deltagere den største af verdens over 8000 udendørs stafetter til fordel for kræftsagen.
  Det er en rekord, der et år senere endnu ikke er overgået af andre, og som arrangørerne i Haderslev satser på igen i år at kunne nå, og med  6300 tilmeldte lige her før det går løs, er der en chance for en verdensrekord.
  Stafet for Livet Haderslev 2016 begynder lørdag formiddag i Damparken, og man kan melde sig helt op til lige før afslutningen søndag formiddag.
  Lige nu er 150 hold med holdkaptajner tilmeldt, og har deltagere på ruterne i de 24 timer, stafetten varer.
  Alle kan deltage
  Alle kan deltage uanset alder og fysisk formåen, da der er en rute på en kilometer for børn og gangbesværede og en rute på to kilometer for alle andre.
  Og der er ingen præstationskrav, da Stafet for Livet udelukkende handler om at skabe gode oplevelser og et stærkt fællesskab omkring det gode formål at forebygge og  bekæmpe kræft.
  "Fightere" - tidligere og nuværende kræftramte deltager også i stafetten
  I Stafet for Livet deltager også såkaldte fightere, som er tidligere og nuværende kræftpatienter.
  Det er deres situation, Stafet for Livet kæmper for, og ved at vare et helt døgn symboliserer stafetten, at kræftsygdommen aldrig sover, men det gør kampen mod sygdommen heller ikke.
  Fighterne bærer under Stafet for Livet gule trøjer, og ligger i front både når stafetten begynder kl. 12 lørdag og på den sidste runde, der begynder søndag kl. 11.30.
  Man kan stadig nå at være med
  Det er stadig muligt at melde sig som deltager i stafetten, og være med til at slå verdensrekord og ikke mindst samle penge ind i den gode sags tjeneste - Man kan melde sig helt frem til afslutningen på søndag.
  Du kan på hjemmesiden stafetforlivet.dk og app’en Stafet for Livet melde dig til løbet.
  Begge steder skal du gå ind under Haderslev. Det koster 100 kroner for voksne og 50 kroner for børn.
  Her kan du se de allerede tilmeldte hold.
  Initiativtagerne bag Stafet for Livet i Haderslev er Kræftens Bekæmpelses lokalafdeling, Haderslev Kommune og JydskeVestkysten.
  Stafet for Livet Haderslev - verdens største
  I 2015 blev Stafet for Livet i Haderslev verdens største udendørs stafet. 
  7651 deltog, heraf 203 fightere, fordelt på 137 hold. Der blev løbet og gået 74.703 runder og  97.455 kilometer. 
  Der blev indsamlet 1.795.372,13 kroner og med driftsomkostninger på 341.885,55 blev det et overskud på 1.453.486,58 kroner, som går til Kræftens Bekæmpelse.
  TV SYD sender direkte 
  TV SYD sender direkte på TV SYD+ lørdag eftermiddag, samt på dirkete dronebilleder på TV SYDs Facebookside klokken cirka 12.40 - 12.55.
  Program Stafet for Livet Haderslev 2016
  Store Scene lørdag: 10.15-11.00: Caj og Cometerne   11.15-11.45: Vojens Brass Band     12.00-12.15: Åbning. Taler: Per Vers     12.20-12.45: Fighterrunde: Haderslev Garden,  Green Forest Pipeband og Haderslev Tambourkorps    12.45: Start for alle hold     12.45-13.30: Pause fra scenen 13.30-14.15: Waist coat14.35-15.20: Flawless      15.40-16.25: Øsbynight16.45-17.30: RayRay17.45-18.10: Sine Efterskole, danseshow    18.25-19.00: Green Forest Pipeband   19.20-20.05: The Clowns    20.25-21.10: ZooTV  21.30-22.30: Stafetten stopper. Lysceremoni. Taler: Sognepræst Johannes Gjesing22.30: Stafetten genoptages.22.30-23.30: Lunderskov Efterskole - teaterlinien.      22.30-22.50: Ildshow 23.10-00.00: This Wooden Floor    Damhalvøen lørdag:14.00-14.45: Benedicte15.05-15.40: Mynte16.00-16.45: Frederik Damkaer  17.05-17.50: Kirsten Mørk     18.10-18.55: Elena Schou19.15-20.00: NME    20.20-21.15: Wine By The GlassFighterteltet lørdag:11: Udlevering af t-shirts og balloner til fighterrunden12.45: Fightermiddag14: Besøg af parykmager15-16.30: Pårørende-café primært for aldersgruppen 50+16.30-18.00: Pårørende café primært for aldersgruppen 30-4918.00-19.30: Pårørende café primært for aldersgruppen 15-29 år22.15: Vi mødes og får udleveret lysballoner der opsendes efter lysceremonien22.30: Ost og rødvin til fighterne og pårørende24: Midnatsbingo ved Sandersvig supersnailsStore scene søndag: 8-9: Yoga og mindfulness ved Pia Bech9.30-10: Opstilling til gudstjeneste10: Gudstjeneste ved sognepræst Jakob Damm Knudsen, Gl. Haderslev kirke   11: Alle deltagere går en sidste runde med Green Forest Pipe Band11.30: Afslutningsceremoni.
  
  